O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining yangilangan tuzilmasini tasdiqlash to‘g‘risida

O‘zbekiston Respublikasi Prezidentining “O‘zbekiston Respublikasining Milliy axborot-kommunikatsiya tizimini yanada rivojlantirish chora-tadbirlari to‘g‘risida” 2013-yil 27-iyundagi PQ–1989-son qaroriga muvofiq:
 1. Quyidagilar:
 O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining yangilangan tashkiliy tuzilmasi 1-ilovaga* muvofiq:
 O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining boshqaruv xodimlarining cheklangan soni 139 nafardan iborat bo‘lgan markaziy apparati tuzilmasi 2-ilovaga* muvofiq tasdiqlansin.
 2. O‘zbekiston Respublikasi Prezidentining ayrim qarorlari 3-ilovaga muvofiq o‘z kuchini yo‘qotgan deb hisoblansin.
 3. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 1. O‘zbekiston Respublikasi Prezidentining “Milliy axborot-kommunikatsiya tizimlarining kompyuter xavfsizligini ta’minlash borasidagi qo‘shimcha chora-tadbirlar to‘g‘risida” 2005-yil 5-sentabrdagi PQ–167-son qarori.
 2. O‘zbekiston Respublikasi Prezidentining “Zamonaviy axborot-kommunikatsiya texnologiyalarini yanada joriy etish va rivojlantirish chora-tadbirlari to‘g‘risida” 2012-yil 21-martdagi PQ–1730-son qarorining 2-bandi uchinchi xatboshi, 3-bandi uchinchi xatboshi, 8-bandi to‘rtinchi xatboshi va 9-bandi, shuningdek qarorning 2-ilovasi.
 3. O‘zbekiston Respublikasi Prezidentining “O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasi faoliyatini tashkil etish to‘g‘risida” 2012-yil 23-oktabrdagi PQ–1836-sonli qarori 1-bandining ikkinchi xatboshi va 1-ilovasi.
 4. O‘zbekiston Respublikasi Prezidentining “O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining markaziy apparati tuzilmasiga o‘zgartishlar kiritishlar to‘g‘risida” 2012-yil 25-oktabrdagi PQ–1840-sonli qarorining 2-bandi va qaror ilovasi.